Հավելված

Հայաստանի Հանրապետության ներքին գործերի նախարարի

2025 թվականի հոկտեմբերի «09»-ի N 8089-Ա հրամանի

**ԾՐԱԳԻՐ**

**Միգրացիայի և քաղաքացիության ծառայության Նոր Նորքի բաժնի** 

**փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Միգրացիայի և քաղաքացիության ծառայության (այսուհետ՝ Ծառայություն) Նոր Նորքի բաժնի   (այսուհետ՝ Բաժին) աշխատանքների ծավալների կտրուկ ավելացմամբ պայմանավորված, այդ թվում՝ Լեռնային Ղարաբաղից բռնի տեղահանված և ժամանակավոր պաշտպանություն ստացած փախստականների քաղաքացիություն և անձը հաստատող փաստաթուղթ ստանալու գործընթացները պատշաճ և ժամանակին կազմակերպելու նպատակով անհրաժեշտություն է առաջացել ներգրավել պայմանագրային հիմունքներով համապատասխան փորձագետ։

**2․** **Փորձագետին ներկայացվող պահանջները**

1. առնվազն միջնակարգ կրթություն.
2. հայերենի իմացություն․
3. աշխատանքային ստաժ չի պահանջվում․
4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:

**3․ Աշխատանքների իրականացման ժամանակահատվածը**

Փորձագետը ներգրավվում է մինչև երեք ամիս ժամկետով։

**4․ Աշխատանքների ակնկալվող արդյունքը**

1. մասնակցում է քաղաքացիության, քաղաքացիություն չունեցող անձ ճանաչելու, կացության կարգավիճակի, փախստական ճանաչելու և ապաստան տրամադրելու վերաբերյալ դիմումների ընդունման, ընթացքն ապահովելու նպատակով Ծառայության համապատասխան վարչությանը փոխանցման, դիմումատուին ընդունված որոշումների տրամադրման աշխատանքների իրականացմանը.
2. մասնակցում է Ծառայության համապատասխան կառուցվածքային ստորաբաժանմանը Բաժնի կողմից իրականացվող վարույթների ընթացքում պատրաստվող փաստաթղթերի տպագրության համար անհրաժեշտ տվյալների փոխանցման աշխատանքների իրականացմանը.
3. մասնակցում է քաղաքացիներին,  փախստականներին և քաղաքացիություն չունեցող անձանց փաստաթղթավորման աշխատանքների իրականացմանը․
4. մասնակցում է անձի ինքնության պարզման, նույնականացման և հանրային ծառայության համարանիշի տրամադրման աշխատանքների իրականացմանը․
5. մասնակցում է անձանց ըստ բնակության վայրի հաշվառման աշխատանքների իրականացմանը.
6. մասնակցում է ՀՀ ընտրողների ռեգիստրի վարման, ընտրողների ցուցակների կազմման, ճշգրտման, ՀՀ ընտրական օրենսգրքով սահմանված տեղեկանքների տրամադրման աշխատանքների իրականացմանը.
7. մասնակցում է օտարերկրյա պետության կողմից հետախուզվող անձանց անձնագիր տրամադրելու գործընթացում համապատասխան թույլտվությունների ստացման, Ծառայության պետի դրական որոշման հիման վրա  փաստաթղթերի տրամադրման աշխատանքների իրականացմանը.

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակի ավարտին։
2. Կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքների գնահատման չափանիշները**

1. քաղաքացիության, քաղաքացիություն չունեցող անձ ճանաչելու, կացության կարգավիճակի, փախստական ճանաչելու և ապաստան տրամադրելու վերաբերյալ դիմումների ընդունման, ընթացքն ապահովելու նպատակով Ծառայության համապատասխան վարչությանը փոխանցման, դիմումատուին ընդունված որոշումների տրամադրման աշխատանքներին մասնակցություն.
2. Ծառայության համապատասխան կառուցվածքային ստորաբաժանմանը Բաժնի կողմից իրականացվող վարույթների ընթացքում պատրաստվող փաստաթղթերի տպագրության համար անհրաժեշտ տվյալների փոխանցման աշխատանքներին մասնակցություն.
3. քաղաքացիներին,  փախստականներին և քաղաքացիություն չունեցող անձանց փաստաթղթավորման, անձի ինքնության պարզման, նույնականացման և հանրային ծառայության համարանիշի տրամադրման աշխատանքներին մասնակցություն․
4. ՀՀ ընտրողների ռեգիստրի վարման, ընտրողների ցուցակների կազմման, ճշգրտման, ՀՀ ընտրական օրենսգրքով սահմանված տեղեկանքների տրամադրման, անձանց ըստ բնակության վայրի հաշվառման աշխատանքների աշխատանքներին մասնակցություն.
5. օտարերկրյա պետության կողմից հետախուզվող անձանց անձնագիր տրամադրելու գործընթացում համապատասխան թույլտվությունների ստացման, Ծառայության պետի դրական որոշման հիման վրա  փաստաթղթերի տրամադրման աշխատանքներին մասնակցություն.